b'\n_START_ARTICLE_\nNo Me Ames\n_START_SECTION_\nO pjesmi\n_START_PARAGRAPH_\nPjesma ja zapravo obrada popularne talijanske balade "Non Amarmi" iz 1992. koju izvode Aleandro Baldi i Francesca Alotta. \xc5\xa0panjolski tekst pjesme napisao je Ignacio Ballesteros. Iaoko su Lopez i Anthony sada u braku, u vrijeme snimanja pjesme bili su samo prijatelji, a upoznali su se na snimanju Lopezinog albuma On the 6. Po\xc5\xa1to pjesma nije imala mnogo promocije, mnogi smatraju pjesmu "Waiting for Tonight" drugim singlom s albuma.\n_START_SECTION_\nVideospot\n_START_PARAGRAPH_\nVideospot za pjesmu snimljen je pod redateljskom palicom Kevina Braya 1999. godine. Na po\xc4\x8detku videa Lopez po ku\xc4\x87i tra\xc5\xbei Anthonya koji sjedni na krevetu jer je bolestan. U sljede\xc4\x87oj sceni se u kutu poluzamra\xc4\x87ene sobe sva\xc4\x91aju. Tada Lopez shva\xc4\x87a da je bolestan i njeguje ga. Kasnije se nalaze podno drveta i ponovno po\xc4\x8dne sva\xc4\x91a, ali se ubrzo pomire. Zatim se nalaze u krevetu gdje ga Marc poljubi Jennifer kao zahvalu \xc5\xa1to se brinula za njega nakon \xc4\x8dega on umire. U posljednjoj sceni Lopez postavi cvije\xc4\x87e na Anthonyjev grob. Kako ona odlazi pojavljuje se Anthonyjev duh koji ju sljedi i \xc4\x8duva.'